# Γόρδιον

### Από τη Βικιπαίδεια, την ελεύθερη εγκυκλοπαίδεια

Ερείπια της αρχαίας πόλης του Γορδίου

Η αρχαία πόλη Γόρδιον (συγχρ. Yassihüyük) υπήρξε πρωτεύουσα του Φρυγικού βασιλείου που ήκμασε στην Ανατολία κατά τον 8ο π.Χ./Π.Κ.Ε. αι. και ήταν κτισμένη δίπλα στον Σαγγάριο, 70-80 χλμ νοτιοδυτικά της Άγκυρας (πρωτεύουσας της Τουρκίας).

Το όνομα του Γόρδιου αναφέρεται συχνά την αρχαία γραμματεία και είναι επίσης γνωστό εξαιτίας του θρυλούμενου γόρδιου δεσμού. Αν και οι ιστορικοί του Αλέξανδρου πιθανολογούν ότι η ιστορία είναι μύθος εξαιτίας του γεγονότος ότι όλες οι πηγές που αναφέρονται στο συμβάν είναι τουλάχιστον 4 αιώνες μεταγενέστερες[1], ωστόσο παραμένει γεγονός ότι ο Αλέξανδρος εκστρατεύοντας στην Πισιδία και τη Λυκία, άφησε εκεί τον κύριο όγκο των στρατευμάτων του να ξεχειμωνιάσει. Ο ίδιος επέστρεψε εκεί την άνοιξη για να υποδεχθεί τις ενισχύσεις του μακεδονικού στρατού και τον στρατηγό Παρμενίωνα.

Το Γόρδιον φαίνεται πως υπήρξε σημαντική επικοινωνιακή αρτηρία για τον ανεφοδιασμό του στρατού και άλλες τακτικές κινήσεις[2]. Το γεγονός ότι την πολιόρκησε ανεπιτυχώς ο βασιλιάς Αγησίλαος το 395 ΠΚΕ[3] και ότι παρέμεινε εκεί έναν ολόκληρο χειμώνα ο σατράπης της Φρυγίας Φαρνάβαζος μαζί τους έλληνες πρέσβεις που αναζητούσαν την οικονομική βοήθεια του Μεγάλου Βασιλέα[4] οδηγεί τους ιστορικούς στην υπόθεση ότι η πόλη ήταν κομβικό σημείο και σταθμός της Βασιλικής Οδού.

## [Επεξεργασία] Παραπομπές - σημειώσεις

1. ↑ Αρριανός Β, 3, επίσης Quintus Curtius III, 2,17, Πλουτάρχου Αλέξανδρος, 18 και Ιουστίνος ΙΧ, 7.
2. ↑ Rodney S. Young 1963, 348-364
3. ↑ Hellenica Oxyrynchia XVI, 6.
4. ↑ Ξενοφώντος Ελληνικά, Ι, 4.

## [Επεξεργασία] Βιβλιογραφία

- Young Rodney S. 1963, "Gordion on the Royal Road" στο Proceedings of the American Philosophical Society, Vol. 107, No. 4 (Aug. 15).

## [Επεξεργασία] Δικτυακοί τόποι

- Gordion Excavation Project
- The Gordion Archaeological Project στο δικτυακό τόπο του Μουσείου του πανεπιστημίου της Πενσυλβάνια.

Ανακτήθηκε από "http://el.wikipedia.org../../../%CE%B3/%CF%8C/%CF%81/%CE%93%CF%8C%CF%81%CE%B4%CE%B9%CE%BF%CE%BD.html"

Κατηγορία: Αρχαιολογικοί τόποι

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- Español
- Suomi
- Français
- Nederlands
- ‪Norsk (bokmål)‬
- Polski
- Svenska
- Türkçe